น้ำท่วมกระทบธนาคารปิดบริการ 130 สาขา
ธปท.เผยยอดปิดสาขาธนาคารเพราะปัญหาน้ำท่วมเพิ่มเป็น 130 สาขา มีธนาคารไทยพาณิชย์กระทบมากสุดต้องปิดทำการมากถึง 23 สาขา
18 ต.ค. 2554

ธปท.เผยยอดปิดสาขาธนาคารเพราะปัญหาน้ำท่วมเพิ่มเป็น 130 สาขา มีธนาคารไทยพาณิชย์กระทบมากสุดต้องปิดทำการมากถึง 23 สาขา 
ธนาคารแห่งประเทศไทย(ธปท.) รายงานยอดขอปิดทำการสาขาชั่วคราวของธนาคารพาริชย์ เนื่องจากประสบปัญหาน้ำท่วมในวันที่ 18 ต.ค. ณ เวลา 12.00 น. ว่า มีธนาคารพาณิชย์ขอปิดทำการทั้งสิ้น 11 แห่ง และบริษัทเงินทุน 1 แห่ง รวมแล้วมีการแจ้งปิดสาขาชั่วคราวทั้งสิ้น 130 สาขา เพิ่มขึ้น 1 สาขาจากเมื่อวานที่มีการขอปิด 129 สาขา 
ทั้งนี้ สาขาที่ขอปิดทำการแบ่งเป็น สาขาในจังหวัดพระนครศรีอยุธยา 57 สาขา จังหวัดปทุมธานี  37 สาขา จังหวัดนครสวรรค์  27 สาขา จังหวัดนนทบุรี 4 สาขา จังหวัดชัยนาท 2 สาขา จังหวัดอุทัยธานี 1 สาขา จังหวัดลพบุรี 1 สาขา และ กรุงเทพฯ 1 สาขา  โดยธนาคารพาณิชย์ที่ได้รับผลกระทบมากที่สุด คือ ธนาคารไทยพาณิชย์มีการปิดสาขามากที่สุด 23 สาขา รองลงมาคือธนาคารกรุงเทพปิด 21 สาขา